આજકાલની જનરેશન તો બાપ રે! છોકરાં બહુ જ સ્માર્ટ થઈ ગયાં છે. આપણને મોબાઇલમાં જે વસ્તુ ના આવડતી હોય તે એમને આવડે. આપણે જ્યારે એમની ઉંમરના હતા ત્યારે આપણે તો કેવા હતા? આઇ ટેલ યુ, ધીઝ કિડ્ઝ વિલ મેક અસ પ્રાઉડ. એટલેસ્તો આપણને જે ફેસિલિટી નહોતી મળી એ આપણે એમને આપીએ છીએ. આપણે નાના હતા ત્યારે રેડિયો પણ માંડ અમુક સમય પૂરતો આવતો અને હવે તો ધ હૉલ વર્લ્ડ હેઝ ઓપન્ડ અપ. હવે તો બધું નેટ પર થઈ ગયું છે. સ્કૂલો પણ કેટલી બદલાઈ ગઈ છે. સિલેબસ ‘ને બુક્સ જોઈને આપણે તો ગાંડા જ થઈ જઈએ. આખો દિવસ ભણ ભણ. ઘરે આવે એટલે હોમવર્ક ‘ને પ્રોજેક્ટ અને પાછી આપણે કંઈ ને કંઈ એક્ટિવિટી તો કરાવીએ જ. છોકરાં બિચારા કંટાળી જાય. વળી, હવે આપણા વખતે રમતાં એવી ગેમ્સ તો કોઈ રમતું નથી. એટલે હું તો પછી ટીવી જોવા દઉં, પણ ફિક્સ ટાઇમ. બપોરે જમતી વખતે જોવાનું. એટલી બધી ચેનલ છેને, કોઈની કોઈ ચેનલ પર એને ગમતું કાર્ટૂન મળી જાય એટલે એ ખુશ. શાંતિથી જમી લે. બાકી એણે જોવું હોય તો નેટ પર જોઈ લે. એય મને પૂછીને જ.